Document ID: 32001D0033

Απόφαση του Συμβουλίου
της 19ης Δεκεμβρίου 2000
για υπογραφή και προσωρινή εφαρμογή της συμφωνίας, υπό τη μορφή ανταλλαγής επιστολών μεταξύ της Ευρωπαϊκής Κοινότητας και της Ουκρανίας σχετικά με την παράταση και τροποποίηση της συμφωνίας μεταξύ της Ευρωπαϊκής Οικονομικής Κοινότητας και της Ουκρανίας για το εμπόριο κλωστοϋφαντουργικών προϊόντων που μονογραφήθηκε στις 5 Μαΐου 1993, όπως τροποποιήθηκε τελευταία από τη συμφωνία υπό τη μορφή ανταλλαγής επιστολών που μονογραφήθηκε στις 15 Οκτωβρίου 1999
(2001/33/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη συνθήκη περί ιδρύσεως της Ευρωπαϊκής Κοινότητας και ιδίως το άρθρο 133, σε σχέση με την πρώτη πρόταση του πρώτου εδαφίου, του άρθρου 300 παράγραφος 2,
την πρόταση της Επιτροπής,
Εκτιμώντας τα εξής:
(1) Η Επιτροπή διαπραγματεύθηκε εξ ονόματος της Κοινότητας διμερή συμφωνία υπό τη μορφή ανταλλαγής επιστολών για την παράταση και τροποποίηση της ισχύουσας συμφωνίας μεταξύ της Ευρωπαϊκής Οικονομικής Κοινότητας και της Ουκρανίας για το εμπόριο κλωστοϋφαντουργικών προϊόντων(1), και των πρωτοκόλλων της.
(2) Η συμφωνία υπό τη μορφή ανταλλαγής επιστολών μονογραφήθηκε στις 2 Οκτωβρίου 2000.
(3) Η συμφωνία υπό τη μορφή ανταλλαγής επιστολών πρέπει να υπογραφεί εξ ονόματος της Κοινότητας.
(4) Η συμφωνία αυτή, υπό τη μορφή ανταλλαγής επιστολών, λαμβανομένης υπόψη της αύξησης των ποσοστώσεων κατά το 2000, θα πρέπει να ισχύσει σε προσωρινή βάση το συντομότερο δυνατό πριν το τέλος του 2000, εν αναμονή της περάτωσης των σχετικών διαδικασιών για την επίσημη σύναψή της, υπό την προϋπόθεση της αμοιβαιότητας,
ΑΠΟΦΑΣΙΖΕΙ:
Άρθρο 1
Η υπογραφή της συμφωνίας υπό τη μορφή ανταλλαγής επιστολών μεταξύ της Ευρωπαϊκής Κοινότητας και της Ουκρανίας σχετικά με την παράταση και τροποποίηση της συμφωνίας μεταξύ της Ευρωπαϊκής Κοινότητας και της Ουκρανίας για το εμπόριο κλωστοϋφαντουργικών προϊόντων που μονογραφήθηκε στις 5 Μαΐου 1993, όπως τροποποιήθηκε τελευταία από τη συμφωνία υπό τη μορφή ανταλλαγής επιστολών που μονογραφήθηκε στις 15 Οκτωβρίου 1999 υπογράφεται εξ ονόματος της Ευρωπαϊκής Κοινότητας, υπό την επιφύλαξη της απόφασης του Συμβουλίου για τη σύναψη της συμφωνίας αυτής,
Το κείμενο της συμφωνίας επισυνάπτεται στην παρούσα απόφαση.
Άρθρο 2
Ο Πρόεδρος του Συμβουλίου εξουσιοδοτείται να ορίσει το(τα) πρόσωπο(α) που είναι αρμόδιο(α) να υπογράψει(ουν) τη συμφωνία υπό τη μορφή ανταλλαγής επιστολών, εξ ονόματος της Κοινότητας υπό την επιφύλαξη της σύναψής της.
Άρθρο 3
Η συμφωνία υπό τη μορφή ανταλλαγής επιστολών θα ισχύσει σε προσωρινή βάση από 1ης Νοεμβρίου 2000 εν αναμονή της επίσημης σύναψής της και υπό την προϋπόθεση της αμοιβαίας εφαρμογής της ανταλλαγής επιστολών από την Ουκρανία.
Άρθρο 4
1. Η Επιτροπή, σύμφωνα με τη διαδικασία που αναφέρεται στο άρθρο 17 του κανονισμού (ΕΟΚ) αριθ. 3030/93 του Συμβουλίου της 12ης Οκτωβρίου 1993 περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών(2) δύναται να αναστείλει το καθεστώς διπλού ελέγχου για ορισμένα προϊόντα, μετά από διαβουλεύσεις με την Ουκρανία, βάσει του άρθρου 2, παράγραφος 1, τελευταία υποπαράγραφος της συμφωνίας για το εμπόριο κλωστοϋφαντουργικών προϊόντων, όπως τροποποιήθηκε από το σημείο 3.4 της παρούσας συμφωνίας υπό τη μορφή ανταλλαγής επιστολών.
2. Η Επιτροπή, σύμφωνα με τη διαδικασία που αναφέρεται στο άρθρο 17 του κανονισμού (ΕΟΚ) αριθ. 3030/93 θεσπίζει τα μέτρα που προβλέπονται στο σημείο 6 της παρούσας συμφωνίας υπό τη μορφή ανταλλαγής επιστολών, και τα οποία συνίστανται στην επαναφορά του καθεστώτος ποσοστώσεων που ισχύει κατά το 2000 σε περίπτωση μη εφαρμογής από την Ουκρανία των δασμών που αναφέρονται στην παράγραφο 4 της παρούσας συμφωνίας υπό τη μορφή ανταλλαγής επιστολών.
Βρυξέλλες, 19 Δεκεμβρίου 2000.

Labels: 1
15
18